Cuneiform Tablet Kt h/k 73 (Belleten 59 14)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-sú-en₆ qí-bi₄-ma um-ma IŠTAR-na-da-ma i-na pu-ru-uš-ḫa-tim té-zi-ba-ni-ma i-na qá-tí mu-tim ki-na-kam ú-ṣí-ma da-tí-ma ú-lá ta-áš-a-al a-li-kam-ma i-na kà-ni-iš ta-ad-ni-a-ni-ma i-ša-na-at a-na er-ší-kà la tù-šé-ra-ni iš-tù tí-mì-il₅-ki-a ta-áš-pu-ra-ma um-ma a-ta-ma šu-ma lá ta-li-ki-im ú-lá am-tí a-tí-i ù a-šé-er ša pu-ru-uš-ḫa-tim ú-ša-ap-ra-a-ki-im iš-tù tí-mì-il₅-ki-a a-na kà-ni-iš ta-ta-lá-ak-ma um-ma a-ta-ma a-na 15 u₄-me-e a-ta-lá-kam a-pu-ùḫ 15 u₄-me-e 1 ša-na-at ta-ta-ša-áb iš-tù kà-ni-iš ta-áš-pu-ra-ma um-ma a-ta-ma a-na ḫa-ḫi-im e-li-i u₄-ma-am i-na ḫa-ḫi-im iš-tù 1 ša-na-at wa-áš-ba-ku-ma i-na šé-bu-ul-tim šu-mì-ma lá ta-za-kàr ša ki-ma a-ma-kam i-na ša-ḫa-tí-kà wa-áš-bu-ni u₄-mì e-mu-ru um-ma šu-nu-ma né-nu ni-iq-bi₄-ší-im um-ma né-nu-ma a-na ṣé-er <big_gap>